बीसीसीआई ने खुद को बताया स्वायत्त संस्था  
राष्ट्रीय खेल महासंघ का दर्जा गंवाने के बावजूद बोर्ड ने कहा कि वह स्वायत्त संस्था है जिसे आईसीसी से मान्यता मिली है और राष्ट्रीय टीम चुनने वाली एकल इकाई है।
राष्ट्रीय खेल महासंघ का दर्जा गंवाने के बावजूद क्रिकेट बोर्ड ने कहा कि वह स्वायत्त संस्था है जिसे आईसीसी से मान्यता मिली है और राष्ट्रीय टीम चुनने वाली एकल इकाई है।  बीसीसीआई खेल मंत्रालय को जरूरी दस्तावेज जमा नहीं कर सका लिहाजा सरकार ने इसे कस्टम शुल्क पर मिली रियायत वापिस ले ली।  बीसीसीआई के मुख्य प्रशासनिक अधिकारी रत्नाकर शेट्टी ने कहा, बीसीसीआई शुरू से एक स्वायत्त संस्था है। पिछले कुछ महीने में काफी दबाव बनाया गया कि हमें सरकार (खेल मंत्रालय) के पास रजिस्ट्रेशन कराना चाहिए, लेकिन हमारी सोच अलग है। उन्होंने कहा, आईसीसी का सदस्य होने के नाते सिर्फ बीसीसीआई ही टीम चुनती है। इस फैसले का विश्व कप पर कोई असर नहीं पड़ेगा।